CELEX: C2004/217/47
Language: lt
Date: 2004-08-28 00:00:00
Title: Byla T-205/04 Alessandro Ianniello 2004 m. birželio 8 d. pareikštas ieškinys Europos Bendrijų Komisijai

28.8.2004   
            
            
               LT
            
            
               Europos Sąjungos oficialusis leidinys
            
            
               C 217/26
            
         Alessandro Ianniello 2004 m. birželio 8 d. pareikštas ieškinys Europos Bendrijų Komisijai
   (Byla T-205/04)
   (2004/C 217/47)
   Bylos kalba: prancūzų
   2004 m. birželio 8 d. Europos Bendrijų Pirmosios instancijos teisme buvo pareikštas Alessandro Ianniello, gyvenančio Briuselyje, atstovaujamo advokatų Stéphane Rodrigues ir Yola Minatchy, nurodžiusių adresą dokumentams įteikti Liuksemburge, ieškinys Europos Bendrijų Komisijai.
   Pareiškėjas Pirmosios instancijos teismo prašo:
   
               —
            
            
               panaikinti Paskyrimų tarnybos 2004 m. vasario 18 d. sprendimą dėl Alessandro Ianniello skundo atmetimo, taip pat panaikinti jo tarnybinės veiklos nuo 2001 m. liepos 1 d. iki 2002 m. gruodžio 31 d. vertinimo ataskaitą;
            
         
               —
            
            
               nustatyti nesutartinę Europos Bendrijos atsakomybę dėl ginčijamo sprendimo priėmimo bei dėl vėlyvo tarnybinės veiklos nuo 2001 m. liepos 1 d. iki 2002 m. gruodžio 31 d. vertinimo ataskaitos pateikimo;
            
         
               —
            
            
               pareiškėjui dėl padarytos žalos sumokėti 5000 eurų dydžio nuostolių atlyginimą;
            
         
               —
            
            
               priteisti iš Europos Bendrijų Komisijos bylinėjimosi išlaidas.
            
         Teisiniai pagrindai ir pagrindiniai argumentai
   Pateiktas ieškinys dėl 2004 m. vasario 18 d. Paskyrimų tarnybos sprendimo, atmetančio ieškovo skundą dėl tarnybinės veiklos nuo 2001 m. liepos 1 d. iki 2002 m. gruodžio 31 d. vertinimo ataskaitos, kurioje nenumatyta pradėti administracinį tam tikrų dokumentų, pateiktų RELEX Generalinio direktorato Paritetinio vertinimo komisijai, nagrinėjimą, peržiūrėjimo.
   Grįsdamas savo reikalavimus, pareiškėjas remiasi procedūriniais pažeidimais, pvz., teisės į gynybą, administracijos nešališkumo ir motyvacijos pareigos pažeidimu.
   Be to, ginčijamas sprendimas pažeidė pareiškėjo teisę į asmens duomenų apsaugą, rūpinimosi tarnautojais pareigą ir gero administravimo principą.